Aalborgs Stifts Adresseavis, 1826-03-02
Viborg. Den 16de Januar blev i Landsoverretten paadømt Sagen: Gundelach, for Kammeradvocaten paa Embeds Vegne, contra Møller, for Skifteretten i Aarhuus, angaaende en i afdøde Cancellieraad og Herredsfoged Schumachers Boe afsagt Decision, hvorved en Pantefordring af 1000 Rbd. med Renter for Kjøbmand Kandelstorffs Boe er tilkjendt fortrinlig Udbetaling, fremfor den Kongel. Kasses Fordringer. - Dom Den paaankede Skiftedecision bør ved Magt at stande. Den 23de, Sagen: Actor, N. Lykke, contra: Ørum, Defenfor for Jens M. Hallind og Christen P. Sittrup af Sønder Nissum, og Bastrup, Defensor for Peder Kathule af Faltring, der tiltales for at have stiaalet en Tønde paa Kongens Forstrand. Dom: De Tiltalte bør at hensættes i Fængsel paa Vand og Brød, de 2de første hver i 5 og den sidste i 4 Dage, samt udrede Actionens Omkostninger, hver 1/2 Deel. - Ved Skodborg, og Vandfuld Herreders Extraret ere de idømte Fængsel paa Vand og Brød hver 2 Gange 5 Dage. S. D. Sagen: Actor, Holm, contra: N. Lykke, Defensor for Jens Viborg m. fl. i Randers Arrest, der tiltales deels for Tyverie og deels for Hælerie. - Dom Jens Viborg bør hensættes til Forbedringshuusarbeide i Viborg Tugt- og Forbedringshuus i et Aar. Johanne M. Sørensdatter og Maren Olesdatter bør hensættes til Fængsel paa Vand og Brød, den første i 3 Gange 5 og den sidste i 5 Dage, og, efter Herredstingsdommen, hver for sig at udrede Erstatning og Actionens Omkostninger. - Ved Rougsøe m. fl. Herreders Extraret er Jens Viborg hendømt til Viborg Tugt- og Forbedringshuus i 2 Aar, og de tiltalte Fruentimmere paalagte Fængsel paa Vand og Brød hver for sig i 6 Gange 5 Dage og Nætter. S. D. Sagen: Nyboe, for Stempelpapirsforvalter, Etatsraad Hjort, contra: Gundelach, for Forstanderskabet for Viborg Cathedralskole, angaaende en afsagt Kiendelse, hvorved Jndstævnte er givet Ret til fortrinlig Betaling i forhenværende Stempletpapiirsforhandler, Raadmand Bagers Boe for deres gjensidige hos Bager tilgodehavende Fordringer. Dom: Den Jndstævnte givne Fortrinsret bør bortfalde. J Salair til Appellantens Sagfører betaler Jndstævnte 16 Rbdlr. Sølv. Jøvrigt ophæves Processens Omkostninger. S. D. Sagen: Hans Christensen forhen i Krogen med Curator, contra: F. Lykke, for Kjeld Jensen paa Duegaard, angaaende Renter af 2de Obligationer, Appellanten affordrer Jndstævnte. - Dom Herredstingsdommen bør ved Magt at stande, dog at den fastsatte Mulct tilfalder Amtets Fattig casse. Processens Omkostninger for Overretten betaler Appellanten til Jndstævnte med 20 Rbd. Sølv og til Justitscassen, for unødig Trætte 10 Rbdlr. Sølv. - Ved Hellum Hindsted, Herreders Ret er Kjeld Jensen tildømt at betale Hans Christensen Renter af sin Forskrivning af 23de Marts 1821, 24 Rbd. 7 s. Sølv; og denne under en daglig Mulct af 2 Rbdlr. Sølv til Walsgaard Sogns Fattigvæsen, at extradere hiin en forstævnt Forskrivning af 22de Mai 1819 og desuden betale Sagens Omkostninger med 20 Rbd. Sølv, og til Justitscassen, for unødig Trætte 4 Rbd. Sølv. S. D. Sagen: N. Lykke, for Procurator Juul i Aalborg, contra: Hiørring Amts Fattigcasse, angaaende en Appellanten, i en Sag, han var befalet at udføre for Ane Nielsdatter Lindrup, ved Kjær og Hvetboe Herreders Ret idømt Mulct af 10 Rbd. Sølv. - Dom: Den Appellanten ved den paaankede Herredstingsdom idømte Mulct af 100 Rbd. Sølv til Hjørring Amts Fattigkasse bør bortfalde. Den 30te Jan., Sagen: Actor Holm, contra: Otterstrøm, Defensor for Jørgen C. Jensen m. fl. i Ribe Arrest, der tiltales for flere med Jndbrud forbundne Tyverier og Hælerier. - Dom: Birketingsdommen bør ved Magt at stande. - Ved Riberhuus Birks Extraret er Jørgen C. Christensen og Anders Hansen dømte at stryges til Kagen og arbeide i Kjøbenhavns Fæstning deres Livstid, og Else C. Nielsdatter at hensættes som Forbedringshuusfange i Viborg Tugt- og Forbedringshuus i 2 Aar, samt at udrede Erstatning til de Bestiaalne hver for sig, og in solidum Actionens Omkostninger. S. D. Sagen: Actor, Holm, contra: Møller, Defensor for Jens P. Prætzmark i Thisted Arrest, der tiltales for Mor brand. - Dom Herredstingsdommen bør ved Magt at stande, dog at de Brandassurancekassen tillagte 40 Lod Sølv bortfalde, og at den bemeldte Kasse tilkommende Erstatning, som ei maa overstige 1421 Rbd. Sølv, kun udredes med en saa stor Sum, som af meerbemeldte Kasse udredes. - Ved Hillerslev Hundborg Herreders Extraret er Tiltalte tildømt at miste sin Hals og steiles, og betale Skaden med 1002 Rbd. Sølv samt bøde 40 Lod Sølv, alt til Brandassurancekassen og 40 Lod Sølv til Kongen, samt udrede Actionens Omkostninger. S. D. Sagen: Actor, Bastrup, contra: Holm, Defensor for Lorents M. Tobias i Fredericia Arrest, der tiltales for med Hug, Slag og Skjeldsord at have begegnet sin Moder. - Dom: Bytingsdommen bør ved Magt at stande. - Ved Fredericia Byes Extraret er Tiltalte tildømt at have sit Liv forbrudt, samt at betale Actionens Omkostninger. S. D. Sagen: Actor, Otterstrøm, contra: Nyboe, Defenfor for Ane M. Nielsdatter af Thisted Arrest, der tiltales for Tyverie. - Dom Herredstingsdommen bør ved Magt at stande. - Ved Hassing Refs Herreders Extraret er Tiltalte tildømt at hensættes til Arbeide i Viborg Tugt- og Forbedringshuus hendes Livstid, samt udrede Actionens Omkostninger. S. D. Sagen: N. Lykke, befalet for Overformynderne i Horsens, contra: Møller, for Mad. Vissing i Kolding, angaaende Hovedappellanternes Paastand om Udlæg til Eiendom i en Gaard for deres 2den Prioritets Fordring i samme, imod at tilsvare 1ste Panthaver, Contraappellantinden, det for denne Gaard ved 4de Auction gjorte høieste Bud, 1920 Rbd. Sølv, hvorimod hun paastaaer Gaarden realiseret for sin Fordring, 2000 Rbd. Sølv med Renter. - Dom Det af Hovedappellanterne reqvirerede Udlæg i Gaarden No. 127 paa Søndergade i Horsens bør, saaledes som det af dem er begiert, ikke finde Sted. Processens Omkostninger for Overretten betale Hovedap. til Contraappellantinden med 20 Rbd. Sølv. - Ved Udlægsforretningen blev eragtet, at Gaarden bør være udlagt de vedkommende panthavende Umyndige til Eiendom for Kjøbesum 1920 Rbd. Sølv, imod derfor at stille antagelig Sikkerhed; og iøvrigt at betale de passerede Auctioners Omkostninger. S. D. Sagen: Møller, for Etatsraad og Grosserer Erichsen i Kjøbenhavn, contra: Nyboe, for Ritmester Halling til Friisholt, angaaende 2928 Rbd. 38 s. Sølv, Hovedappellanten affordrer Contraappellanten efter en til hiin transporteret Obligation, med Renter. - Dom Herredstingsdommen bør ved Magt at stande. Processens Omkostninger for Overretten betaler Ritmester Halling til Statsraad Erichsen med 20 Rbd. Sølv. - Ved Lysgaard og Hids Herreders Ret er Ritmester Halling tilpligtet at betale den paastævnte Andeel Capital og Renter, samt Rentes Rente og Sagens Omkostninger med 20 Rbd. Sølv. S. D. Sagen: Gundelach, for Kammeradvocaten paa Embeds Vegne, contra: Møller, for Kjøbmand Reininghaus i Grenaae, angaaende den kongl. Kasses Ret til 1732 Alen paa Katholm henliggende Tømmer, hvori først var gjort Udlæg for kongl. Skatter, og da Skatterestancen var indbetalt, blev Tømmeret solgt til Jndstævnte. - Dom Herredstingsdommen, bør ved Magt at stande. Processens Omkostninger for Overretten ophæves. - Ved Sønder og Mols Herreders Ret er Reininghausen for Tiltale i denne Sag frifunden, og Processens Omkostninger ophævede. S. D. Sagen: N. Lykke, for Procurator Juul af Aalborg, contra: Proprietair Møller paa Hvidstedgaard, angaaende Eiendomsrets Erholdelse paa Gaarden Spangerhede med Afgrøde og Besætning, i Følge passeret Udlæg og derpaa grundet Forliig og Vexelobligation, for 3600 Rbd. Sedler med Renter, Appellanten har tilgode hos Jndstævnte. - Den indankede Udlægsforretning - hvorunder lovligt Udlæg er Reqvirenten givet - bør ved Magt at stande, og Appellanten være eiendomsberettiget til det derved Udlagte. S. D. Sagen: Nyboe, for Capitain v. Neckelmann i Fredericia, contra: Tjenestekarl Niels Thomasen i Skjerbek, angaaende at Jndstævnte veed, i sin Tjeneste hos Appellanten, at erholde Revselse af denne med en Knortestok, har sat sig til Modværge, og siden strax er bortjaget af sin Tjeneste. - Dom: Politirettens Dom bør ved Magt at stande, dog at Processens Omkostninger ved denne saavelsom ved Overretten, ophæves. - Ved Fredericia Byes Politiret er Niels Thomasen for Capitain Neckelmanns Tiltale i denne Sag frisunden, og denne tilpligtet at betale til hiin et halvt Aars Løn med 16 Rbd. Sølv, Kostpenge 8 Rbdlr. 91 3/2 s. Sølv, samt at udrede Sagens Omkostninger skadesløs.